
Здравейте,


Предстои ми да закупя недвижим имот с криптовалута. С настоящия му собственик устно сме договорили условията и предстои да пристъпим към нотариалния процес. Запознат съм бегло със закона, но знам, че сделката ни е позволена и ще представлява вид замяна. Изникват ми няколко въпроса, обаче, чиито отговори не успях да намеря в интернет. Затова се обръщам тук. Бих бил благодаден също така ако можете да ме насочите към компетентно лице по темата.


1. Освобождава ли ме сделката от заплащането на данък печалба върху криптовалутата, която ще преведа в сделката? Знам, че по отношение на криптовалутите, данъчно събитие за НАП настъпва само при обмяната им във фиатни пари. Съответно логиката ми е, че не следва да заплатя данък печалба върху тях. Прав ли съм?


2. Съществува ли някаква съдебна практика при този тип сделки? Мисля си, че с желанието си да бъда в крак с технологиите се излагам на ненужен риск. Допускам възможността другата страна да се опита да ме измами, като например каже, че не съм му превел криптовалутата. Притеснявам се, че поради необикновеността на материята, евентуална съдебна процедура би била разточителна, скъпа и трудна. Транзакциите в блокчейна са публични и доказуеми, но дали има примери, където това е признавано и в съда?


Благодаря за вниманието.  

Антон


 

Сделка за имот с криптовалута
=============================

 

Здравейте, 


внимателно се консултирайте с нотариуса, при който ще се изповядва сделката или при адвокат, тъй като се касае за сериозен материален интерес и специфичен въпрос, който налага преглед на документи.  

Няма съдебна практика по поставените от Вас въпроси.


В данъчното облагане криптовалутите се третират като „други финансови активи“. Те подлежат на облагане, едва когато криптовалутата е обменена в „нормални“ пари и лицето получи обичайно платежно средство (невиртуална валута).


Деклариране при „инцидентни“ сделки с криптовалути  

Ако лицето извършва до три сделки годишно с криптовалута, то приходите от тези сделки се: облагат със ставка 10 %.


Поздрави,  

адв. Николина Митова  

тел. 0898 303092


